**1/2021.**

*Üllés Nagyközségi Önkormányzat*

*Képviselőtestület Pénzügyi- és Ügyrendi Bizottsága*

*2021. június 22-én megtartott nyílt ülésének*

**JEGYZŐKÖNYVE**

*Tfik-ban rögzítve: 2021. július*

Üllés Nagyközségi Önkormányzat

Képviselőtestület Pénzügyi- és Ügyrendi Bizottsága

2021. június 22-i nyílt ülésén meghozott

**H A T Á R O Z A T O K**

**1/2021.(VI.22.)PÜB. határozat**  3.o.

**Tárgy:** A Pénzügyi- és Ügyrendi Bizottság 2021. június 22-i nyílt ülésének napirendi pontja

**2/2021.(VI.22.)PÜB.határozat** 5.o.

**Tárgy:** Rendelet a települési szilárd és folyékony hulladékkezeléssel kapcsolatos helyi közszolgáltatásról

**3/2021.(VI.22.)PÜB.határozat** 5.o.

**Tárgy:** Rendelet-tervezet „A Képviselő-testület és szervei szervezeti és működési szabályzatáról szóló 16/2019. (XI. 13.) önkormányzati rendelet módosításáról

**4/2021.(VI.22.)PÜB.határozat** 6.o.

**Tárgy:** A Homokháti Kistérség Többcélú Társulása 2020. évi tevékenysége

**5/2021.(VI.22.)PÜB.határozat** 6.o.

**Tárgy:** A Dél-alföldi Térségi Hulladékgazdálkodási Társulás 2020. évi tevékenysége

**6/2021.(VI.22.)PÜB.határozat** 7.o.

**Tárgy:** Forrás-4 Szennyvíz-Közmű Önkormányzati Társulás 2020. évi tevékenysége

**7/2021.(VI.22.)PÜB.határozat** 7.o.

**Tárgy:** Mórahalom és Térsége Ivóvízminőség-javító Önkormányzati Társulás 2020. évi tevékenysége

**8/2021.(VI.22.)PÜB.határozat** 7.o.

**Tárgy:** Homokháti Önkormányzatok Kistérség-fejlesztési Társulása 2020. évi tevékenysége

**9/2021.(VI.22.)PÜB.határozat** 8.o.

**Tárgy:** Beszámoló a kistérségi szociális feladatok 2020. évi ellátásáról - A Homokháti Kistérség Többcélú Társulása Integrált Szociális Gyermekjóléti Központ 2020. évi tevékenysége

**10/2021.(VI.22.)PÜB.határozat** 8.o.

**Tárgy:** Beszámoló a kistérségi szociális feladatok 2020. évi ellátásáról - A Támogató Szolgálat 2020. évi tevékenysége

**11/2021.(VI.22.)PÜB.határozat** 9.o.

**Tárgy:** Beszámoló a szociális ellátások – a szociális étkeztetés és a tanyagondnoki szolgáltatás 2020. évi ellátásáról

**12/2021.(VI.22.)PÜB.határozat** 10.o.

**Tárgy:** Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2020. évi zárszámadása alapján a feladattal nem terhelt szabad pénzmaradvány visszaigénylése

**13/2021.(VI.22.)PÜB.határozat** 11.o.

**Tárgy:** : Üzletrész vásárlási ajánlat

**14/2021.(VI.22.)PÜB.határozat** 11.o.

**Tárgy:** Zárt ülés elrendelése

**Jegyzőkönyv**

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2021. június 22-én megtartott nyílt ülésén

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről jelen vannak:

Dudás János elnök, Fodorné Bodrogi Judit bizottság tagja

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János PÜB elnök: köszönti a megjelenteket, megállapítja, hogy a 3 bizottsági tag közül 2 jelen van, a bizottság határozatképes, a nyílt ülést megnyitja.

Mészáros Marcell bizottsági tag és Juhász Attila alpolgármester jelezték, hogy később csatlakoznak az üléshez.

A jegyzőkönyv másik aláírójaként Fodorné Bodrogi Judit bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dudás János PÜB elnök: javasolja a nyílt ülés napirendjeként a meghívóban szereplő napirendek megtárgyalását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**1/2021.(VI.22.)PÜB. határozat**

**Tárgy:** A Pénzügyi- és Ügyrendi Bizottság 2021. június 22-i nyílt ülésének napirendi pontja

**H A T Á R O Z A T**

A Pénzügyi- és Ügyrendi Bizottság a 2021. június 22-i nyílt ülés napirendi pontjait az alábbiak szerint elfogadja:

**1.) Rendelet a települési szilárd és folyékony hulladékkezeléssel kapcsolatos helyi**

**közszolgáltatásról**

Előadó: Nagy Attila Gyula polgármester

**2.)** **Rendelet-tervezet „A Képviselő-testület és szervei szervezeti és működési**

**szabályzatáról szóló 16/2019. (XI. 13.) önkormányzati rendelet módosításáról**

Előadó: Nagy Attila Gyula polgármester

**3.) Beszámoló az önkormányzat részvételével működő társulások tevékenységéről**

a) Homokháti Kistérség Többcélú Társulása Kistérségi Társulás 2020. évi tevékenysége

b) Dél-alföldi Térségi Hulladékgazdálkodási Társulás 2020. évi tevékenysége

c) Forrás-4 Szennyvíz-Közmű Önkormányzati Társulás 2020. évi tevékenysége

d) Mórahalom és Térsége Ivóvízminőség-javító Önkormányzati Társulás 2020. évi tevékenysége

e) Homokháti Önkormányzatok Kistérség-fejlesztési Társulás 2020. évi tevékenysége

Előadó: Nagy Attila Gyula polgármester

**4.) Beszámoló a kistérségi szociális feladatok 2020. évi ellátásáról**

Előadó: Nagy Attila Gyula polgármester

**5.) Beszámoló a szociális ellátások – a szociális étkeztetés és a tanyagondnoki szolgáltatás 2020. évi ellátásáról**

Előadó: Nagy Attila Gyula polgármester

**Aktuális kérdések**

**6.) Homokháti Kistérség Többcélú Társulása Integrált Szociális és Gyermekjóléti**

**Központ Üllési Tagintézmény 2020. évi zárszámadása alapján a feladattal nem terhelt**

**szabad pénzmaradvány visszaigénylése**

Előadó: Nagy Attila Gyula polgármester

**7.) Üzletrész vásárlási ajánlat**

Előadó: Nagy Attila Gyula polgármester

**8**.) **Pályázat benyújtása - Külterületi helyi közutak fejlesztése címen az Üllési Határút**

**karbantartására**

Előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**1.) Napirend**

**Rendelet a települési szilárd és folyékony hulladékkezeléssel kapcsolatos helyi közszolgáltatásról**

Előadó: Nagy Attila Gyula polgármester

Dudás János PÜB elnök: megkapták az előterjesztést, felkéri a jegyzőnőt, ismertesse a tervezetet.

Dr. Borbás Zsuzsanna jegyző: 2021. március 1. napjától új feladat az elhagyott hulladék felszámolásához szükséges helyi intézkedések körének meghatározása.

A kormányhivatal némi iránymutatást adott a rendelet módosításához, megalkotásához. Ő nem fogalmazott túl terjengősen, nem szabályozott túl, de a rendelkezések a jogszabálynak megfelelnek. A közszolgáltató, aki jelenleg az FBH-NP, fogja végezni az ártalmatlanítást az önkormányzat külön megrendelésére, külön díjtételért.

Az új feladat az önkormányzat feladat- és hatáskörébe tartozik, de bármikor átruházhatja az Mötv. alapján. Ő ezt a következő napirendi pont alapján a jegyzőre javasolja átruházni.

A rendelet-tervezetet megküldte a Csongrád-Csanád Megyei Kormányhivatal Környezetvédelmi, Természetvédelmi és Hulladékgazdálkodási Főosztályához, akik véleményezték az anyagot. Három helyen javasoltak pontosítást: 1.) ahol települési folyékony hulladék meghatározás szerepel, ott nem közművel összegyűjtött háztartási szennyvíz; 2.) kettő helyen tartalmaz hulladékkezelő kifejezést a rendelet, ott hulladékgazdálkodó kifejezést kell használni; 3.) a 3. § (3) bekezdésében szerepel, hogy egyéb helyen is elhelyezhető hulladék, ehelyett javasolja ezt a bekezdést törölni.

Fenti témában jelenleg is rendelkezünk hatályos rendelettel *(A települési szilárd és folyékony hulladékkezeléssel kapcsolatos helyi közszolgáltatásról szóló 21/2013.(XII.12.)önkormányzati rendelet*), azonban a feladatok bővülése, illetve a rendelet megalkotása óta eltelt időszak további jogszabályi változásai miatt indokolt új rendelet megalkotása.

*(Mészáros Marcell bizottsági tag 13 óra 46 perckor megérkezett az ülésterembe)*

Dudás János PÜB elnöke: megállapítja, hogy a 3 bizottsági tag közül 2 jelen van, a bizottság határozatképes.

Dudás János PÜB elnöke: kérdés, észrevétel van-e? Amennyiben nincs javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**2/2021.(VI.22.)PÜB.határozat**

**Tárgy:** Rendelet a települési szilárd és folyékony hulladékkezeléssel kapcsolatos helyi közszolgáltatásról

**H A T Á R O Z A T**

A Pénzügyi- és Ügyrendi Bizottság a települési szilárd és folyékony hulladékkezeléssel kapcsolatos helyi közszolgáltatásról szóló rendelet-tervezetet a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**2.) Napirend**

**Rendelet-tervezet „A Képviselő-testület és szervei szervezeti és működési szabályzatáról szóló 16/2019. (XI. 13.) önkormányzati rendelet módosításáról**

Előadó: Nagy Attila Gyula polgármester

Dudás János PÜB elnök: megkapták az előterjesztést. Ez kapcsolódik az 1.) napirendhez. Az 1.) napirendben a jegyzőnő már ismertette az SZMSZ módosításának indokát, vagyis a hatáskör átruházási javaslatát.

*(Juhász Attila alpolgármester megérkezik az ülésterembe)*

Dudás János PÜB elnöke: kérdés, észrevétel van-e? Amennyiben nincs javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**3/2021.(VI.22.)PÜB.határozat**

**Tárgy:** Rendelet-tervezet „A Képviselő-testület és szervei szervezeti és működési szabályzatáról szóló 16/2019. (XI. 13.) önkormányzati rendelet módosításáról

**H A T Á R O Z A T**

A Pénzügyi- és Ügyrendi Bizottság a A Képviselő-testület és szervei szervezeti és működési szabályzatáról szóló 16/2019. (XI. 13.) önkormányzati rendelet módosításáról szóló rendeletet a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**3.) Napirend**

**Beszámoló az önkormányzat részvételével működő társulások tevékenységéről**

a) Homokháti Kistérség Többcélú Társulása 2020. évi tevékenysége

b) Dél-alföldi Térségi Hulladékgazdálkodási Társulás 2020. évi tevékenysége

c) Forrás-4 Szennyvíz-Közmű Önkormányzati Társulás 2020. évi tevékenysége

d) Mórahalom és Térsége Ivóvízminőség-javító Önkormányzati Társulás 2020. évi tevékenysége

e) Homokháti Önkormányzatok Kistérség-fejlesztési Társulás 2020. évi tevékenysége

Előadó: Nagy Attila Gyula polgármester

Nagy Attila Gyula polgármester: a társulások mozgástere, jogosultságai csökkennek. A Homokháti Önkormányzatok Kistérségfejlesztési Társulásával közösen néha még pályáznak, de a többi társulásnál, már kifutó projektekről beszélhetnek. A társulások jövőjét egyenlőre még nem látni.

Dudás János PÜB elnöke: az akkori helyzet, amikor ezek a társulások létrejöttek, afelé terelte az önkormányzatokat, hogy fogjanak össze, társuljanak, így pályázzanak, vagy lássanak el különböző feladatokat.

Kérdés, észrevétel van-e? Amennyiben nincs úgy javasolja a társulások 2020. évi beszámolóinak elfogadását. Elsőként a Homokháti Kistérség Többcélú Társulása beszámolóját fogadják el, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**4/2021.(VI.22.)PÜB.határozat**

**Tárgy:** A Homokháti Kistérség Többcélú Társulása 2020. évi tevékenysége

**H A T Á R O Z A T**

A Pénzügyi- és Ügyrendi Bizottság a Homokháti Kistérség Többcélú Társulása 2020. évi tevékenységéről készült beszámolót a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**5/2021.(VI.22.)PÜB.határozat**

**Tárgy:** A Dél-alföldi Térségi Hulladékgazdálkodási Társulás 2020. évi tevékenysége

**H A T Á R O Z A T**

A Pénzügyi- és Ügyrendi Bizottság a Dél-alföldi Térségi Hulladékgazdálkodási Társulás 2020. évi tevékenységéről készült beszámolót a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**6/2021.(VI.22.)PÜB.határozat**

**Tárgy:** Forrás-4 Szennyvíz-Közmű Önkormányzati Társulás 2020. évi tevékenysége

**H A T Á R O Z A T**

A Pénzügyi- és Ügyrendi Bizottság a Forrás-4 Szennyvíz-Közmű Önkormányzati Társulás 2020. évi tevékenysége 2020. évi tevékenységéről készült beszámolót a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**7/2021.(VI.22.)PÜB.határozat**

**Tárgy:** Mórahalom és Térsége Ivóvízminőség-javító Önkormányzati Társulás 2020. évi tevékenysége

**H A T Á R O Z A T**

A Pénzügyi- és Ügyrendi Bizottság a Mórahalom és Térsége Ivóvízminőség-javító Önkormányzati Társulás 2020. évi tevékenysége 2020. évi tevékenységéről készült beszámolót a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**8/2021.(VI.22.)PÜB.határozat**

**Tárgy:** Homokháti Önkormányzatok Kistérség-fejlesztési Társulása 2020. évi tevékenysége

**H A T Á R O Z A T**

A Pénzügyi- és Ügyrendi Bizottság a Homokháti Önkormányzatok Kistérség-fejlesztési Társulása 2020. évi tevékenysége 2020. évi tevékenységéről készült beszámolót a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**4.) Napirend**

**Beszámoló a kistérségi szociális feladatok 2019. évi ellátásáról**

Előadó: Nagy Attila Gyula polgármester

Dudás János PÜB elnök: megkapták az előterjesztést, mely 2 beszámolót tartalmaz.

Nagy Attila Gyula polgármester: az ellátásra is rányomta a bélyegét a Covid-19. A dolgozók veszélyhelyzetben voltak, ők azonban nem tudtak távmunkában dolgozni. Hatalmas munka és egyben munkaszervezési feladat is volt.

Dudás János PÜB elnöke: nem lehetett online ebédet főzni.

Fodorné Bodrogi Judit bizottság tagja: a járvány ideje alatt féltek, nehogy az intézményt bezárják.

Dudás János PÜB elnöke: kérdés, észrevétel van-e? Amennyiben nincs elsőként javasolja a határozati javaslat- I. elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**9/2021.(VI.22.)PÜB.határozat**

**Tárgy:** Beszámoló a kistérségi szociális feladatok 2020. évi ellátásáról - A Homokháti Kistérség Többcélú Társulása Integrált Szociális Gyermekjóléti Központ 2020. évi tevékenysége

**H A T Á R O Z A T**

A Pénzügyi- és Ügyrendi Bizottság a Homokháti Kistérség Többcélú Társulása Integrált Szociális Gyermekjóléti Központ 2020. évi tevékenységéről szóló beszámoló elfogadását javasolja.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: javasolja a határozati javaslat- II. elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**10/2021.(VI.22.)PÜB.határozat**

**Tárgy:** Beszámoló a kistérségi szociális feladatok 2020. évi ellátásáról - A Támogató Szolgálat 2020. évi tevékenysége

**H A T Á R O Z A T**

A Pénzügyi- és Ügyrendi Bizottság a Támogató Szolgálat 2020. évi tevékenységéről szóló beszámoló elfogadását javasolja.

Erről jegyzőkönyvi kivonaton értesítést kap:

1. bizottsági tagok

**5.) Napirend**

**Beszámoló a szociális ellátások – a szociális étkeztetés és a tanyagondnoki szolgáltatás 2020. évi ellátásáról**

Előadó: Nagy Attila Gyula polgármester

Dudás János PÜB elnök: megkapták az előterjesztést. A beszámolót már az előző napirend tárgyalásakor érintették.

Fodorné Bodrogi Judit bizottság tagja: nem tudja, az étkezési térítési díjat fogják-e tudni tartani?

A nyersanyag árak, alapanyagok árai nagyon el vannak „szállva”.

Dr. Borbás Zsuzsanna jegyző: hatályban lévő kormányrendelet alapján december 31-ig nem lehet díjat emelni. A konyha költségvetését – amennyiben a nyersanyagnormából az intézmény nem jön ki úgy - az önkormányzatnak ki kell egészíteni. Amennyiben a veszélyhelyzet elmúlik, és lehetőség nyílik a díjemelésre, azt meg kell lépni, de ésszerű határokon belül – figyelni kell a fizetőképes kereslet megtartására is. A szociális étkeztetést pedig biztosítani kell.

Dudás János PÜB elnöke: kérdés, észrevétel van-e? Amennyiben nincs, úgy javasolja annak elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**11/2021.(VI.22.)PÜB.határozat**

**Tárgy:** Beszámoló a szociális ellátások – a szociális étkeztetés és a tanyagondnoki szolgáltatás 2020. évi ellátásáról

**H A T Á R O Z A T**

A Pénzügyi- és Ügyrendi Bizottság a szociális ellátások – a szociális étkeztetés és a tanyagondnoki szolgáltatás 2020. évi ellátásáról szóló beszámoló melléklet szerint elfogadását javasolja.

Erről jegyzőkönyvi kivonaton értesítést kap:

1. bizottsági tagok

**Aktuális kérdések**

**6.) Napirend**

**Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2020. évi zárszámadása alapján a feladattal nem terhelt szabad pénzmaradvány visszaigénylése**

Előadó: Nagy Attila Gyula polgármester

Dudás János PÜB elnök: megkapták az előterjesztést.

Dr. Borbás Zsuzsanna jegyző: 3.153.753 Ft pénzmaradványt tudnak visszaigényelni a takarékos gazdálkodásnak köszönhetően, de az előirányzatok is reálisan voltak tervezve.

Dudás János PÜB elnöke: az önkormányzat hozzájárulást fizet a társulásnak a szociális feladatok ellátására, ebből kapja vissza a maradványt.

Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**12/2021.(VI.22.)PÜB.határozat**

**Tárgy:** Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2020. évi zárszámadása alapján a feladattal nem terhelt szabad pénzmaradvány visszaigénylése

**H A T Á R O Z A T**

A Pénzügyi- és Ügyrendi Bizottság a Homokháti Kistérség Többcélú Társulása Integrált Szociális és Gyermekjóléti Központ Üllési Tagintézmény 2020. évi zárszámadása alapján a feladattal nem terhelt szabad pénzmaradvány, **3.153.753,-** Ft (azaz Hárommillió-százötvezenezer-hétszázötvenhárom forint) Homokháti Kistérség Többcélú Társulásától visszakérését támogatja.

Erről jegyzőkönyvi kivonaton értesítést kap:

1. bizottsági tagok

**7.) Napirend**

**Üzletrész vásárlási ajánlat**

Előadó: Nagy Attila Gyula polgármester

Dudás János PÜB elnöke: megkapták az üzletrész vásárlása vonatkozó ajánlatot.

Dr. Borbás Zsuzsanna jegyző: az önkormányzat 100.000 Ft jegyzett tőkével rendelkezik a Csongrád Megyei Településtisztasági Nonprofit Kft.-ben, ez 0,22 % tulajdoni részarányt jelent. A Szegedi Hulladékgazdálkodási Társulás 50 000 Ft.-ot vételárat ajánlott fel. A megkeresés március 29-én érkezett. A hulladékgazdálkodás területén a jövőben változások várhatók 2023. július 1-jétől a hulladékgazdálkodás, beleértve a települési hulladékgazdálkodást állami koncessziós rendszerbe fog kerülni. A részletek A vagyon állami koncesszor kezébe kerül.

A cég tett egy ajánlatot, amit vagy elfogadnak, vagy nem.

Dudás János PÜB elnöke: mi van akkor, ha nem fogadják el?

Dr. Borbás Zsuzsanna jegyző: lehet, ha most nem élnek a lehetőséggel, az átalakulás folyamán belekerül a „nagykalapba” a pénz és utána már ezt az 50.000 Ft-t sem tudják kivenni.

Juhász Attila alpolgármester: a kft nem véletlenül teszi az ajánlatot, valami céljuk van – de az önkormányzat nem ebből a pénzből fog meggazdagodni. Az állam amikor „bekebelezi”, majd valamennyiért megváltja.

Dr. Borbás Zsuzsanna jegyző: ha a cég nem tudja ellátni a feladatát, nem lesznek engedélyeik, akkor előbb-utóbb jogutód nélkül meg fog szűnni, a vételi ajánlatok nem lesznek élők.

Dudás János PÜB elnök: nehezen tud állást foglalni az ügyben.

Fodorné Bodrogi Judit bizottság tagja: az 50.000 Ft annyira kicsi pénz, hogy ő kockáztatna, hátha még a bent maradó pénz valamikor érni fog valamit.

Dr. Borbás Zsuzsanna jegyző: a levélben az áll, hogy a döntés megkönnyítése érdekében fordulhatnak a gazdasági igazgató-helyetteshez.

A levél a vételi ajánlatot a jövőbeni koncesszori rendszer kialakításával és piaci viszonyokkal, valamint a hulladékgazdálkodási szektor finanszírozottságával indokolja.

Nagy Attila Gyula polgármester: szerinte eladhatják az üzletrészt, mert hasznuk belőle nem lesz.

Fodorné Bodrogi Judit bizottsági tag: és soha nem is lesz?

Nagy Attila Gyula polgármester: nem valószínű.

Javasolja, ha nem biztosak a határozati javaslatban foglaltakban, azt ne fogadják el, az üzletrészt ne adják el.

Dudás János PÜB elnöke: jelezze, ki szavaz az eladásra?

*(nem szavaz senki)*

Dudás János PÜB elnöke: jelezze, ki szavaz arra, hogy ne adják el az üzletrészt?

*(2 igen szavazat, 1 tartózkodás)*

A Pénzügyi- és Ügyrendi Bizottság 3 igen szavazattal, 1 tartózkodással az alábbi határozatot hozza:

**13/2021.(VI.22.)PÜB.határozat**

**Tárgy:** : Üzletrész vásárlási ajánlat

**H A T Á R O Z A T**

A Pénzügyi- és Ügyrendi Bizottság Üllés Nagyközségi Önkormányzat a Csongrád Megyei Településtisztasági Nonprofit Kft-nél jegyzett 100.000 Ft-os üzletrészének a Szegedi Hulladékgazdálkodási Nonprofit Kft. által felajánlott 50.000 Ft-os vételáron történő értékesítését nem támogatja.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: az elkövetkezendő napirendre figyelemmel zárt ülés elrendelését javasolja, melyet szavazásra bocsát.

A Pénzügyi-i és Ügyrendi Bizottság 3 igen szavazattal a javaslattal egyetért, és az alábbi határozatot hozza:

**14/2021.(VI.22.)PÜB.határozat**

**Tárgy:** Zárt ülés elrendelése

**H A T Á R O Z A T**

Az Pénzügyi- és Ügyrendi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.)bizottsági tagok

Dudás János PÜB elnöke: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 14 óra 16 perckor lezárja.

k.m.f.

Dudás János Fodorné Bodrogi Judit

bizottság elnöke bizottság tagja